Man vermoor glo vrou, pleeg selfmoordŉ Man het glo Woensdag sy vrou met ŉ skroewedraaier en ŉ mes gesteek voor hy homself aan ŉ boom opgehang het. LookLocal Pretoria North berig dat die egpaar Woensdagoggend ŉ rusie gehad het waarna die man sy vrou glo verskeie kere met die skroewedraaier en mes gesteek en homself aan ŉ boom opgehang het by die paartjie se huis in Pretoria-Noord. Die vrou was steeds lewendig toe paramedici op die toneel aangekom het maar is minute later dood verklaar. Die man is ook op die toneel dood verklaar. Die egpaar was glo besig om te skei. Die paartjie los ŉ 10-jarige dogter en ŉ driejarige tweeling agter.